b'\n_START_ARTICLE_\nIven\xc4\x8dius\n_START_SECTION_\nIstorija\n_START_PARAGRAPH_\nIven\xc4\x8diaus gyvenviet\xc4\x97 minima nuo XV a. pabaigos. XVI a. prad\xc5\xbeioje prad\xc4\x97jo pl\xc4\x97stis. 1500 m. pastatyta pirmoji ba\xc5\xbeny\xc4\x8dia. 1522 m. minimas kaip Lietuvos Did\xc5\xbeiosios Kunigaik\xc5\xa1tyst\xc4\x97s Minsko apskrities didik\xc5\xb3 Sologub\xc5\xb3 miestelis. XVI a. viduryje \xc4\x8dia veik\xc4\x97 kalvinist\xc5\xb3 bendruomen\xc4\x97, pastatyta ba\xc5\xbeny\xc4\x8dia, mokykla ir prieglauda, suteiktos miesto teis\xc4\x97s. 1702 m. pastatytas pranci\xc5\xa1kon\xc5\xb3 vienuolynas, 1705 m. \xe2\x80\x93 \xc5\xa0v. arkangelo Mykolo ba\xc5\xbeny\xc4\x8dia._NEWLINE_Per 1654\xe2\x80\x931667 m. Abiej\xc5\xb3 Taut\xc5\xb3 Respublikos-Rusijos ir per 1700\xe2\x80\x931721 m. \xc5\xa0iaur\xc4\x97s karus labai nuniokotas. XVIII a. antroje pus\xc4\x97je atsik\xc5\xabr\xc4\x97. Nuo 1793 m. miestelis priklaus\xc4\x97 Rusijos imperijai, vals\xc4\x8diaus centras. 1921\xe2\x80\x931939 m. vald\xc4\x97 Lenkija, nuo 1923 m. vals\xc4\x8diaus (gminos) centras. 1934 m. miestelis elektrifikuotas, 1936 m. i\xc5\xa1gr\xc4\xafstos gatv\xc4\x97s, pastatyta nauja mokykla. 1938 m. pastatytas karinis aerodromas. 1939 m. rugs\xc4\x97jo m\xc4\x97n. prasid\xc4\x97jus Antrajam pasauliniam karui u\xc5\xbeimtas TSRS, priklauso Baltarusijai. 1940\xe2\x80\x931962 m. Iven\xc4\x8diaus rajono centras.\n_START_SECTION_\nEkonomika\n_START_PARAGRAPH_\nVyrauja maisto pramon\xc4\x97, med\xc5\xbeio apdirbimas. Yra dailiosios keramikos fabrikas.\n_START_SECTION_\nArchitekt\xc5\xabra\n_START_PARAGRAPH_\n\xc5\xa0v. arkangelo Mykolo ba\xc5\xbeny\xc4\x8dia ir pranci\xc5\xa1kon\xc5\xb3 vienuolynas, statyti 1705 m., \xc5\xa0v. Aleksijaus ba\xc5\xbeny\xc4\x8dia, statyta 1907 m.'